तिब्बती लोग
तिब्बती लोग, जो तिब्बती भाषा में बोड पा (བོད་པ་) कहलाते हैं, तिब्बत और उसके आसपास के क्षेत्रों में मूल रूप से बसने वाले लोगों की मानव जाति है। यह तिब्बती भाषा और उस से सम्बन्धित अन्य तिब्बताई भाषाएँ बोलते हैं और अधिकतर तिब्बती बौद्ध धर्म के अनुयायी हैं। तिब्बत के अलावा इनके समुदाय चीन, भारत, भूटान व नेपाल के पड़ोसी इलाकों में भी रहते हैं।
लद्दाख़ी-बलती भाषाएँ
लद्दाख़ी-बलती भाषाएँ (Ladakhi–Balti languages), जिन्हें पश्चिमी पुरानी तिब्बती भाषाएँ (Western Archaic Tibetan) भी कहा जाता है, भारत के लद्दाख़ प्रदेश और पकिस्तान द्वारा अधिकृत गिलगित-बलतिस्तान (जिसे भारत अपना अंग मानता है) में बोली जाने वाली तिब्बताई भाषाओं का एक उप-परिवार है। इसकी अलग-अलग सदस्य भाषाओं को बोलने वाले एक दूसरे को समझने में असमर्थ हैं। यह सभी भाषाएँ यहाँ से दक्षिण में बोली जाने वाली लाहौली-स्पीति भाषाओं की तुलना में मानक तिब्बती भाषा के अधिक दूर भी हैं।